**18 СРЕДНО УЧИЛИЩЕ “УИЛЯМ ГЛАДСТОН”**

гр. София – 1303, ул. “Пиротска” № 68, тел. 02/988-03-01, тел./факс 02/987-96-82

**УТВЪРДИЛ:**

**ДИРЕКТОР: ..............................**

**/В. СТОЙЧЕВА/**

**ПРОГРАМА ЗА ПРЕВЕНЦИЯ НА РАННО НАПУСКАНЕ ОТ УЧИЛИЩЕ ЗА УЧЕБНАТА**

**2022-2023 г.**

Програмата е създадена на основание чл. 263, ал.1, т. 8 от Закона за предучилищното и училищното образование и е приета от заседание на Педагогическия съвет с Протокол № 19/13 .09.2022 г.

Училищната програма за превенция на ранно напускане на ученици е изработена в контекста на Европейската платформа срещу бедността и социалното изключване по отношение превенцията на социалното изключване и за по-добро образование и грижи в периода на ранното детство, насочени към осигуряване на всички деца и ученици на възможности за най - добър старт в живота.

Програмата се основава на определените в Стратегията водещи принципи за законосъобразност, кохерентност, партньорство, прозрачност и популяризиране на мерките и резултатите, приемственост, устойчивост на резултатите, своевременност, отчетност, мониторинг и контрол, иновативност.

Водещи стратегически документи при изготвяне на училищната програма за превенция на ранното напускане на образователната система:

* Закон за предучилищното и и училищното образование
* Наредба за приобщаващото образование
* Закон за младежта
* Закон за закрилана детето
* Стратегическа рамка за развитие на образованието, обучението и ученето в Република България (2021 – 2030)
* Конвенция за борба срещу дискриминацията в областта на образованието
* Постановление №100/08.06.2018 г.за създаване на Механизъм за съвместна работа на институциите по обхващане, включване и предотвратяване на отпадането от образователната система (писмо на Министър на образованието №9105-315/29.08.2022 г.)

**Принципи**

Училищната програма за превенция на ранно напускане на ученици се свързва с темата за включващото образование като предпоставка за предотвратяване на социалното изключване. Базира се на основни принципи на включващото образование:

• Всяко дете има право на образование и трябва да има равен достъп до образование

• Всяко дете може да учи и да се възползва от предимствата, които образованието дава

• В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус

• Включващото образование предполага промени в образователната система, за да може тя да се адаптира към потребностите на конкретното дете в много по- голяма степен, отколкото детето да се адаптира към системата

• Различията между децата са източник на многообразие и богатство, а не на проблеми

• Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес

• Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване.

**Визия**

Програмата за превенция на ранно напускане на деца и ученици от училище се основава на иновативно, гъвкаво и личностно-ориентирано обучение:

• учениците да получат пълноценни знания, умения и компетентности;

• да се изградят като свободни и морални личности, способни да живеят и работят заедно, да общуват помежду си, да поемат отговорности;

• да развиват творческите си заложби и способности;

• да изградят умения и навици за здравословен начин на живот;

• училището да се утвърди като конкурентно способен и привлекателен център за всички ученици.

Осигуряване на ефективна, качествена и достъпна **подкрепа** за деца и ученици, застрашени от ранно напускане на училището, която осигурява пълноценна личностна реализация в училищния живот, като се фокусира върху:

• разнообразни дейности, насочени към удовлетворяване на желанията и потребностите на учениците

• съчетаване на учебната дейност с извънкласни форми на обучение и възпитание

• работа с талантливи деца

• работа с деца в неравностойно социално положение

• работа с деца със специални образователни потребности

• работа с деца с различна етническа принадлежност

• позитивна образователна среда

**Идентифициране на рисковите фактори за преждевременно напускане на ученици от училище:**

* Неглижирано отношение от страна на родителите, негативно отношение към образованието на родителите и/илидетето
* Нисък жизнен стандарт на част от населението в резултат на продължителна безработица.
* Проблеми в семействата, водещи до отпадане на деца от училище.
* Липса на достатъчно финансови възможности в училище за подкрепа на застрашени от отпадане ученици по социални причини.
* Изграждане на подкрепяща среда, която да замени липсата на грижа от страна на родителите.
* Миграционни процеси, честа смяна на местопребиваването.
* Идентифициране на ученици, чийто майчин език не е българския.
* Негативно влияние на средата - на улицата/приятелския кръг.

**Причини за отпадане от училище:**

Причините за преждевременното напускане на училище могат да бъдат класифицирани в няколко основни категории.

1. Икономически причини.
2. Социални причини.
3. Етнокултурни причини.
4. Образователни причини.
5. Институционални причини.
6. Причини свързания със здравния статус.
7. Психологически причини.

*В социален аспект причини за появата им могат да се търсят:*

* В семейната среда
* В мотивацията на учениците за учебен труд
* В слабия стремеж за личностна реализация в училищната среда

*В образователен аспект причини за появата им могат да се търсят:*

* Липса на интерес или слаби постижения в учебните занятия
* Допускане на неизвинени отсъствия
* Неприемливи прояви по отношение на дисциплина и междуличностно общуване в училище, затруднения при усвояването на учебния материал, наличие на конфликтни отношения със съученици и/или учители и др. ;
* Определен брой слаби оценки, което неминуемо ги поставя в групата на застрашени от напускане.

*Етнокултурни причини:* По – ниска ценност на образованието, ранното встъпване в брак и др. ;

*Психологически причини:* Неувереност в себе си, чуство за неуспех, отчуждение от натрупания училищен опит и др.

*Институционални причини:* като такива могат да квалифицират недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане на училище и др.;

*Причини свързани със здравния статус:* в контекста на политиките за развитие на приобщаващото образование продължава тенденцията за включване на децата със специални образователни потребности в живота на училищната общност. Рисковете за преждевременното напускане на училище са свързани с недостатъчна диагностика и подготовка на детските градини и училищата за приобщаването на тези деца. Тук се включват и всички фактори на образователната среда, материалната база, човешките и финансовите ресурси, които не отговарят на изискванията за прилагане на приобщаващото образование.

**Предприемане на мерки за превенция от ранното напускане:**

1. Анализ на ситуацията в началото на учебната година.

2. Оценка на риска от ранно напускане на ученици. Идентифициране на рискови фактори, предшестващи напускането:

• Продължително отсъствие от училище

• Проблемна семейна среда

• Недостатъчна ефективност на взаимодействието „училище – родители”

• Относително голям брой извинени и неизвинени отсъствия на учениците

**ЦЕЛИ НА ПРОГРАМАТА**

**Генерална цел:** Създаване на подкрепяща среда за учениците в училище.

**Цели:**

1. Изграждане на мотивация за посещаване на училище и участие в живота на училищната общност

• Индикатор за постигане – неизвинени и извинени отсъствия

2. Създаване на положителни нагласи към учебния процес

• Индикатор за постигане – успехът на застрашените ученици

3. Разработване и изпълнение на комплекс от ефективни мерки и дейности за превенция и намаляване на риска от преждевременно отпадане на ученици от индетифицираните рискови групи в училище.

4. Повишаване на резултати от НВО, ДЗИ, олимпиади и осигурена образователна и личностна подкрепа на всеки ученик.

**МЕРКИ (ДЕЙНОСТИ) ЗА ПРЕВЕНЦИЯ НА НАПУСКАНЕ ОТ УЧИЛИЩЕ**

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорници** |
| 1. Своевременно идентифициране на признаците за изоставане в усвояването на училищния материал и застрашеност от напускане. | Прилагането на цялостен училищен подход, координирани и последователни усилия за предотвратяване на тормоза и създаване на по-сигурна училищна среда  Системни усилия за възпитаване у децата на социални умения и нагласи, които не допускат насилие във взаимоотношенията; | Учебната 2022-2023 | Подобрена физическата среда в училище;  Разбиране на последиците от насилието и справяне с неприемливото поведение | Подобрени нагласи към ученето, които намаляват съревнователния елемент между учениците за сметка на екипната работа | Психолози, класни ръководители |
| 1. Изготвяне на ежемесечни отчети от класните ръководители за броя на отсъствията и причините, поради които учениците отсъстват. |  | ежемесечно | Повишаване на мотивацията за учебен труд. | Активно присъствие и участие в часовете. | Класни ръководители, психолог |
| 1. Изработване и ежегодно актуализиране на регистър на застрашените от отпадане деца. |  | Учебната 2022-2023 | Водене на дневник и описание на казусите.  Психологическа подкрепа. | Намаляване на случаите в регистъра. | Психолог, ЕПЛР |
| 4. Анализ на постиженията на застрашените от напускане ученици и осъществяване на педагогическа подкрепа от страна на учителите и училищното ръководство:  - Разработване на програми за компенсиране на пропуските по съответните предмети.  - Провеждане на задължителна допълнителна индивидуална и групова работа по съответните предмети, предоставяща възможности за индивидуален темп при усвояване на учебния материал от застрашените от напускане ученици. | Дискусии и екипни срещи | За конкретни казуси през 2022-2023 | Превенция постиженията на застрашените от напускане ученици. | Намаляване на случаите в регистъра. | ЕПЛР, ръководство, класни ръководители. |
| 5.Включване на застрашените от отпадане ученици в извънкласни и извънучилищни дейности. |  | Учебната 2022 - 2023 | Повишаване на мотивацията за учебен труд. | Активно присъствие и участие в часовете. | Класни ръководители |
| 6. Откриване и развиване на силните страни на личността чрез индивидуална работа с учениците или включването им в групи за извънкласни дейности.   * Осигуряване на публични изяви на учениците с изявени дарби. |  | Учебната 2022 - 2023 | Повишаване на мотивацията за учебен труд. | Успешно участие в различни дейности. |  |
| 7. Осъществяване на ефективен диалог между училището и семействата на застрашените от отпадане ученици:  - Въвеждане на алтернативи на традиционната родителска среща.  - Организиране на кампании, които да стигнат до родители и настойници.  - Засилване на контрола върху отсъствията и своевременно информиране на родителите.  - Разпределяне на отговорностите и ангажиментите по отношение посещаемостта на училище между класните ръководители и родителите. |  | Учебната 2022 - 2023 | Превенция постиженията на застрашените от напускане ученици. | Повишаване на самокритичността, критичността към неприемливите модели на поведение. | Класни ръководители, зам.-директори |
| 8.Прилагане на подход на стимулиране и изграждане на резилианс чрез модела "АЗ ИМАМ, АЗ СЪМ, АЗ МОГА", за безпроблемно преодоляване на конкретни проблемни ситуации в училище и впоследствие в живота. |  | През учебната 2022 - 2023 | Повишаване на самосъзнанието и вяра в собствените си възможности. | Проява на самоинициатива и подобряване насоциалното включване. | Класни ръководители |
| 9.Координиране на действията на класните ръководители с тези на педагогическия съветник, училищния психолог и училищното ръководсто. |  | През учебната 2022 - 2023 | Превенция от неправилно възприемане на конкретни отношения . |  | Психолози, класни ръководители |
| 10.Запознаване на учениците с правилника на училището от класните ръководители още в първия учебен час. |  | м. септември /октомври 2022 - 2023 | Създаване на навици за изпълнение и спазване на зададени правила. | Повишена отговорност и включване в училищния живот. | Класни ръководители |
| 11. Разглеждане в ЧК на теми свързани :  - с превенция на насилието и агресията;  - с неправомерните действия, на малолетните и непълнолетните ученици;  - опасностите от сърфиране в интернет както и други рискови прояви, които могат да застрашат децата и да доведат до отпадането им от училище;  - теми свързани с гражданското образование /здравно образование и възпитание/. |  | През учебната 2022 – 2023 г. |  | Вземане на правилни решения в конкретни ситуации. | *Психолози, класни ръководители* |
| 12. Индивидуална подкрепа за ученика от личност, която той уважава  / наставничество/. |  | През учебната 2022 – 2023 г. | Осъзнаване на неприемливото поведение. | Отсраняване на неприемливото поведение. | Ръководство, координатор, ЕПЛР. |
| 13.Консултиране на застрашените от отпадане ученици с педагогическия съветник или с училищния психолог. |  | През учебната 2022 – 2023 г. | Осъзнаване на неприемливото поведение. | Отсраняване на неприемливото поведение. | *психолози, класен ръководител, ЕПЛР* |
| 14. Кариерно развитие: По този начин учениците застрашени от отпадане могат да определят професията която им допада, цел, мотивация за по-добри учебни постижения и за оставане в училище. | Дискусии, анкети | През учебната 2022 – 2023 г.мотивация за по-добри учебни постижения и за оставане в училище. | Мотивация за по-добри учебни постижения и за оставане в училище. | Прояви на ангажираност в училищни дейности. | Психолози |
| 15. Библиотечно информационно обслужване – в училището се осигурява чрез училищната библиотека, която гарантира свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация. |  | През учебната 2022 – 2023 г. | Повишаване на мотивацията за учебен труд. | Активно присъствие и участие. | Класни ръководители, библиотекар. |
| 16. Подобряване възможностите на обучение на деца със СОП. Осигуряване на обща и допълнителна подкрепа за личностово развитие. В зависимост от оценката на индивидуалните потребности на ученика от екипа за подкрепа за личностно развитие. Екипът включва – координатор, училищните психолози, логопед, учителите по съответните предмети както и класните ръководители. |  | През учебната 2022 – 2023 г. | Повишаване на мотивацията за учебен труд. | Активно присъствие и участие. | ЕПЛР |
| 17. Включване на родителската общност за повишаване на активността и сътрудничеството с училищното ръководсто |  | През учебната 2022 – 2023 г. | Мотивация за по-добри учебни постижения и за оставане в училище. | Подобрени нагласи към ученето, които намаляват съревнователния елемент между учениците за сметка на екипната работа | Класни ръководители, зам.-директори. |
| 18. Сътрудничество с различни организации – Дирекция „Социално подпомагане”, Отдел за закрила на детето, ДПС, „Фондация Асоциация Анимус” и др., |  | През учебната 2022 – 2023 г. |  | Вземане на правилни решения в конкретни ситуации. | *зам. директори, психолози, координатор* |
| 19. Отчет на дейностите и мерките по програмата |  | юли  2022 – 2023 г. | Мотивация за по-добри учебни постижения и за оставане в училище. |  | Класни ръководители, психолози. |